techiaith/cofnodycynulliad_en-cy huggingface dataset:
English: Therefore, both of you have mentioned the time it takes for a community group to come together, draw up a business plan and gather funding and so on, but do you think there should be some sort of legislation in place, or regulations perhaps, in order to provide opportunities for community groups to do that to save a private sector asset? For example, I'm thinking of some chapels, where the community feel great connection with the chapel, or cinema, even, and they feel a sense of ownership and they don't want to see it becoming holiday accommodation or something similar.
Welsh: Felly, mae'r ddau ohonoch chi hyd yma wedi sôn am yr amser mae'n ei gymryd i fudiad cymunedol ddod ynghyd a llunio cynllun busnes, casglu'r pres ac yn y blaen. Dŷch chi'n meddwl dylid bod yna ryw fath o ddeddfwriaeth mewn lle neu reoliadau mewn lle er mwyn rhoi cyfle i fudiadau cymunedol fedru gwneud hynny er mwyn achub adeilad yn y sector breifat? Meddwl ydw i am - er enghraifft, mae rhai capeli weithiau yn dod i fyny ac mae'r gymuned yn teimlo'n agos iawn at y capel, neu'r sinema, yn teimlo ei fod o'n perthyn iddyn nhw a dŷn nhw ddim eisiau ei weld o'n mynd i fod, fel dŷch chi wedi sôn, yn dŷ gwyliau neu rywbeth fel yna.
English: Thank you very much. I will be speaking in Welsh, so we'll check that the interpretation is working. Yes, I see that it is. Excellent. Thank you very much for joining us and sharing your vast knowledge. Tom Chance, if you're ever in the Llŷn peninsula again, please let me know, I'll come to join you as the local representative in that area. I want to focus a little bit on transfer of assets from the private sector to community groups. What is preventing that process currently? We've heard from community groups and organisations and so on that say that they do find it hard in bidding to take over and acquire private sector assets such as pubs or chapels and so on, so it's clearly a problem. So, what is preventing community groups from doing that, and what could we do to make the process easier so that community groups can acquire assets from the private sector?
Welsh: Diolch yn fawr iawn. Byddaf i'n siarad yn Gymraeg. Gawn ni wirio bod y cyfieithu'n gweithio? Wnewch chi ddangos? Ydy, iawn, ardderchog. Diolch ichi i gyd am droi i fyny a rhannu eich gwybodaeth eang chi. Tom Chance, os byth wyt ti ym Mhen Llŷn eto, yna dyro alwad i fi ac mi wnaf i ddod i ymuno efo ti fel cynrychiolydd lleol yr ardal. Ta waeth, dwi eisiau canolbwyntio ychydig ar drosglwyddo asedau o'r sector breifat i grwpiau cymunedol. Beth sydd yn atal y broses honno ar hyn o bryd? Rydyn ni'n clywed gan fudiadau cymunedol ac yn y blaen sy'n dweud eu bod nhw yn ei chael hi'n anodd i roi cais i mewn i gymryd drosodd asedau cymunedol o'r sector breifat fel tafarndai, hen gapeli ac yn y blaen. Mae'n amlwg yn broblem, felly beth ydy'r hyn sydd yn rhwystro mudiadau cymunedol rhag gwneud hynny a beth fedrwn ni ei wneud i wneud y broses honno'n haws er mwyn i fudiadau cymunedol fedru gael gafael ar asedau o'r sector breifat?
English: A very warm welcome to both of you.
Welsh: Croeso cynnes i'r ddau ohonoch chi.
English: Thank you very much, Chair, and good morning to all of you. Thank you very much for joining us.
Welsh: Diolch yn fawr iawn, Gadeirydd a bore da ichi i gyd. Diolch yn fawr iawn am ymuno â ni.
English: Thank you very much for joining us this morning. It's lovely to see you both.
Welsh: Diolch yn fawr iawn ichi am ddod y bore yma. Mae'n braf eich gweld chi.
English: Thank you very much, Chair. I do wish to speak in Welsh.
Welsh: Diolch yn fawr iawn, Cadeirydd. Dwi am siarad yn Gymraeg.
English: So, we'll just make sure that you can receive the interpretation. I wanted to ask about the social partnership council. The Government's intention is to develop this council. The first question from me, therefore, is whether you're clear about the purpose and objective of the council. And, do you have a view on the membership of the council? We've heard, for example, that you have concerns regarding under-representation on the council, so what is your view on the council and the membership too? Thank you very much. Perhaps Ruth, to begin with. Thank you.
Welsh: I wneud yn siŵr eich bod chi'n deall hynny. Dwi eisiau gofyn am y cyngor partneriaeth cymdeithasol. Bwriad y Llywodraeth yw datblygu'r cyngor yma. Y cwestiwn cyntaf gen i yw: a ydych chi'n glir am bwrpas y cyngor? Hefyd, a oes gennych chi farn ar aelodau'r cyngor? Dŷn ni wedi clywed, er enghraifft, fod gennych chi gonsérn ynglŷn â thangynrychiolaeth ar y cyngor, felly, beth ydy'ch barn ynglŷn â'r cyngor a'r aelodau hefyd? Diolch yn fawr iawn. Efallai, Ruth yn gyntaf. Diolch.
English: Thank you very much. Thank you, Chair. I think you've touched on the issues that I wanted to ask about as follow-up questions, so thank you very much. Back to you, Chair. Thank you.
Welsh: Diolch yn fawr iawn. Diolch yn fawr iawn, Cadeirydd. Dwi'n meddwl eich bod chi i gyd wedi cyffwrdd ar y pethau yr oeddwn i eisiau'u gofyn ar ôl hynny, felly, diolch yn fawr iawn. Yn ôl i chi, Cadeirydd. Diolch yn fawr iawn.
English: Thank you very much, Chair. I do want to speak in Welsh, so I hope that you can hear the interpretation. I want to ask about the social partnership council that is being proposed in this Bill. The first question is this: may I ask if it's clear to all of you what the purpose of the council is and what would improve it in your view? So, may I go to Professor Hayes first of all, please, if that's okay?
Welsh: Diolch yn fawr iawn, Cadeirydd. Dwi am siarad Cymraeg, felly dwi'n gobeithio dŷch chi i gyd yn gallu clywed y cyfieithiad. Dwi am ofyn am y cyngor partneriaeth gymdeithasol sy'n cael ei gynnig yn y Bil yma. Y cwestiwn cyntaf yw hwn: gaf i ofyn os yw hi'n glir ichi i gyd beth yw pwrpas y cyngor, a beth fyddai'n ei wneud o'n well yn eich barn chi? Felly, allaf i fynd at Professor Hayes, os gwelwch chi'n dda, yn gyntaf, os yw hynny'n iawn?
English: Thank you very much. Can I just ask for more details from you, please, about the membership of the council? We've heard from people, particularly in the unions, that they're not content with the proposed membership of the council. What do you think will make council fully representative across Wales? You have touched a little bit on this, but is there more detail that you could give us, or do you have some ideas, about how the council can be more representative across Wales, please? Thank you very much. I don't know who hasn't touched on this. Perhaps, Professor Heery, would you like to go first, or Professor Felstead - to start in the room itself?
Welsh: Diolch yn fawr iawn. Gaf i jest ofyn am fwy o fanylion gennych chi, os gwelwch yn dda, ynglŷn ag aelodaeth y cyngor? Rydyn ni wedi clywed gan bobl, yn enwedig yr undebau, eu bod nhw'n anhapus ynglŷn â'r cynnig ar aelodaeth y cyngor. Yn eich barn chi, beth fydd yn gwneud cyngor yn hollol gynrychiolaidd dros Gymru? Rydych chi wedi cyffwrdd tipyn bach ar hyn, ond oes yna fwy neu oes gennych chi ryw syniadau ynglŷn â sut mae'r cyngor yn gallu bod yn fwy o gynrychiolwr dros Gymru, os gwelwch yn dda? Diolch yn fawr iawn. Dwi ddim yn gwybod pwy sydd ddim wedi cyffwrdd ar hyn. Efallai, Proffesor Heery, ydych chi eisiau mynd yn gyntaf, neu Proffesor Felstead - i ddechrau yn yr ystafell?
English: No. Thank you very much. Thanks, Chair.
Welsh: Na, dim diolch. Diolch yn fawr iawn, Gadeirydd.
English: Thank you very much for an exceptionally interesting session.
Welsh: Diolch yn fawr am sesiwn hynod o ddifyr.
English: Thank you very much. Good afternoon, everyone. I want to ask about the social partnership council, if that's okay, which is proposed in the Bill, of course. The first question is whether you think that the council will be effective. Do you think that the purpose of the council is clear? We don't want to hear your opinion about the council, but do you think that the purpose of the council is clear and that it will have the impact that it is intended to have? I don't know who wants to go first. Marie, do you want to go first?
Welsh: Diolch yn fawr iawn. Prynhawn da, pawb. Dwi eisiau gofyn, os ydy hynny'n iawn, am y cyngor partneriaeth gymdeithasol sydd yn y Bil, sy'n cael ei gynnig yn y Bil. Y cwestiwn cyntaf yw: ydych chi'n meddwl bod y cyngor yn effeithiol? Ydych chi'n meddwl bod pwrpas y cyngor yn glir? Dydyn ni ddim eisiau clywed beth ydy'ch barn ynglŷn â'r cyngor, ond ydych chi'n meddwl bod y pwrpas yn glir ac y bydd o'n cael yr effaith mae'n bwriadu ei gael? Dwi ddim yn gwybod pwy sydd eisiau mynd yn gyntaf. Marie, ydych chi'n barod?
English: Thank you very much. I want to give an opportunity for other people to come in. Karen.
Welsh: Diolch yn fawr iawn. Dwi eisiau rhoi cyfle i bobl eraill, os gwelwch yn dda. Karen.
English: Thank you. Thank you very much. The next question, remaining with the social partnership council, is just to look at the proposed membership of the council. You've touched on that a little bit, Karen, already, but in your view, how can the council ensure that it represents everyone across Wales, in terms of the unions and other organisations across Wales? Do you have a view on that, please? And you've touched on this already, Karen, with regard to the WLGA, but were there any other views from other witnesses on that, too? No? Nothing to add. Karen again.
Welsh: Diolch. Diolch yn fawr iawn. Y cwestiwn nesaf, yn dal efo'r cyngor partneriaeth cymdeithasol, yw jest i edrych ar y cynnig dros y bobl sydd am fod yn aelodau ar hynny. Rydych chi wedi cyffwrdd tipyn bach â hyn, Karen, ond yn eich barn chi, sut mae'r cyngor yn gallu gwneud yn siŵr ei fod yn cynrychioli pawb dros Gymru? Hynny yw, yr undebau a'r mudiadau dros Gymru. Oes gennych chi ryw farn ar hynny, os gwelwch yn dda? Ac rydych chi wedi cyffwrdd â hyn, Karen, ynglŷn â'r WLGA, ond oes yna rywun arall sydd eisiau jest cyffwrdd ar hynny hefyd? Na? Dim byd ychwanegol. Karen eto.
English: Thank you very much, Chair, and hopefully you'll be more comfortable soon. Counsel General, you're very aware of the concerns of this committee regarding the increasing use by Welsh Government of UK Bills to legislate. How do you bring that into the consolidation work, and is the increasing use of UK Bills to legislate on behalf of Welsh Government undermining this important work?
Welsh: Diolch yn fawr, Gadeirydd, a gobeithio y byddwch chi'n fwy cyfforddus yn fuan iawn. Cwnsler Cyffredinol, rydych chi'n ymwybodol iawn o bryder y pwyllgor yma ynglŷn â defnydd cynyddol Llywodraeth Cymru o Filiau Prydeinig i ddeddfu. Sut ydych chi'n cysoni hynny â'r gwaith cydgrynhoi, ac onid ydy'r defnydd cynyddol o Filiau Prydeinig i ddeddfu ar ran Llywodraeth Cymru yn tanseilio'r gwaith pwysig yma?
English: Yes, I think. I just want to make it clear: what would happen if the UK Government passed an Act in a devolved area of law that is consolidated already, for example this area?
Welsh: Ydy, dwi'n credu. Dwi jest eisiau ei gwneud hi'n glir: beth fyddai'n digwydd pe byddai Llywodraeth y Deyrnas Unedig yn pasio Deddf o fewn maes datganoledig mewn ardal sydd wedi'i gydgrynhoi yn barod, er enghraifft yr ardal yma?
English: Can I add to that?
Welsh: Allaf i adio at hynny?
English: Of course, Dylan.
Welsh: Wrth gwrs, Dylan.
English: I can see that, yes. Thank you very much, Dylan. A final question I think from me, unless something you say makes me ask another question: is there anything in the most recently announced legislative programme of the UK Government that causes you any concern, that makes you think that it could possibly impact this consolidation Bill?
Welsh: Ie, rwy'n gallu gweld hynny. Diolch yn fawr, Dylan. Y cwestiwn olaf rwy'n credu gen i, oni bai bod rhywbeth rŷch chi'n ei ddweud yn peri cwestiwn arall: oes yna unrhyw beth yn rhaglen ddeddfwriaethol ddiweddaraf Llywodraeth y Deyrnas Unedig sy'n peri unrhyw gonsárn i chi, sy'n gwneud i chi feddwl y gallai o bosibl effeithio ar y Bil cydgrynhoi yma?
English: Thank you. One other thing that I wanted to ask, Chair: it's very unlikely that this consolidation Bill is going to have a great impact on our courts and the profession in Wales, but have you been discussing with the judiciary and the legal practitioners in Wales, initially when speaking to other stakeholders and then to give them the heads-up that this change is happening?
Welsh: Diolch yn fawr. Mi oedd un peth arall yr oeddwn i am ofyn, Gadeirydd: mae'n annhebygol iawn bod y Bil cydgrynhoi yma yn mynd i gael ryw effaith fawr ar ein llysoedd ni ac ar y proffesiwn yng Nghymru, ond ydych chi wedi bod yn trafod â'r farnwriaeth a'r proffesiynau yng Nghymru, i ddechrau wrth siarad â'r stakeholders eraill ac yn ail i roi'r heads-up iddyn nhw fod y newid yma yn digwydd?
English: And next, back to Rhys.
Welsh: A nesaf, yn ôl i Rhys nawr.
English: Thank you, Chair. Counsel General, what provisions of subordinate legislation have moved from being regulations to being on the face of this consolidation Bill?
Welsh: Diolch yn fawr, Gadeirydd. Cwnsler Cyffredinol, pa ddarpariaethau o is-ddeddfwriaeth sydd wedi symud o fod yn rheoliadau i fod ar wyneb y Bil cydgrynhoi yma?
English: Thank you very much. I want to mention an example now of something that goes the other way. In section 100 (4) of the consolidation Bill, we have an example of a provision currently on the face of the planning Act 1990, but that's now being moved to a regulation-making power. Why has that happened? Do you think that that is in line with the Standing Order that says that only minor changes should be made? And are there any other examples of powers being given to Welsh Ministers to change policy?
Welsh: Diolch yn fawr. Dwi eisiau rhoi enghraifft o rywbeth sy'n mynd y ffordd arall nawr. Yn adran 100 (4) o'r Bil cydgrynhoi, mae gyda ni enghraifft o ddarpariaeth oedd ar wyneb y Bil yn Neddf cynllunio 1990, ond sydd nawr wedi symud i bŵer i wneud rheoliadau. Pam mae hynny wedi digwydd? Ydych chi'n credu bod hynny'n cyd-fynd â Rheolau Sefydlog sy'n dweud mai dim ond mân newidiadau ddylai gael eu gwneud? Ac a oes enghreifftiau eraill o bŵer yn cael ei roi i Weinidogion Cymru i newid polisi?
English: Goodbye.
Welsh: Hwyl nawr.
English: Good afternoon. Welcome to this Plenary session. Before we begin, I want to set out a few points. This meeting will be held in hybrid format, with some Members in the Senedd Chamber and others joining by video-conference. All Members participating in proceedings of the Senedd, wherever they may be, will be treated equally. A Plenary meeting held using video-conference, in accordance with the Standing Orders of the Welsh Parliament, constitutes Senedd proceedings for the purposes of the Government of Wales Act 2006. Some of the provisions of Standing Order 34 will apply to today's Plenary meeting.
Welsh: Prynhawn da. Croeso, bawb, i'r Cyfarfod Llawn. Cyn i ni ddechrau, dwi angen nodi ychydig o bwyntiau. Cynhelir y cyfarfod hwn ar ffurf hybrid, gyda rhai Aelodau yn y Siambr ac eraill yn ymuno drwy gyswllt fideo. Bydd yr holl Aelodau sy'n cymryd rhan yn nhrafodion y Senedd, ble bynnag y bônt, yn cael eu trin yn gyfartal. Mae Cyfarfod Llawn a gynhelir drwy gynhadledd fideo, yn unol â Rheolau Sefydlog Senedd Cymru, yn gyfystyr â thrafodion y Senedd at ddibenion Deddf Llywodraeth Cymru 2006. Bydd rhai o ddarpariaethau Rheol Sefydlog 34 yn gymwys ar gyfer y cyfarfod yma heddiw.
English: Llywydd, I thank Vikki Howells for that question. In September, we will extend the most generous childcare offer in the United Kingdom to those in education and training. That will support more women in the Cynon Valley in particular to access work, alongside all the other labour market interventions of the Welsh Government.
Welsh: Llywydd, diolch i Vikki Howells am y cwestiwn yna. Ym mis Medi, byddwn yn estyn y cynnig gofal plant mwyaf hael yn y Deyrnas Unedig i'r rheini mewn addysg a hyfforddiant. Bydd hwnnw'n cefnogi mwy o fenywod yng Nghwm Cynon yn arbennig i gael gwaith, ochr yn ochr â holl ymyriadau eraill Llywodraeth Cymru yn y farchnad lafur.
English: Thank you, First Minister, for that answer. It's also really positive to see the range of possible interventions under ReAct+ to support people into work. How will Welsh Government ensure this aligns with the opportunities created in a green economy as we transition to net zero, so that people in Cynon Valley can train and retrain for the jobs that we need now and in the future?
Welsh: Diolch, Prif Weinidog, am yr ateb yna. Mae hefyd yn gadarnhaol iawn gweld yr ystod o ymyriadau posibl o dan ReAct+ i gefnogi pobl i gael gwaith. Sut y bydd Llywodraeth Cymru yn sicrhau bod hyn yn cyd-fynd â'r cyfleoedd a grëir mewn economi werdd wrth i ni symud tuag at sero net, fel y gall pobl yng Nghwm Cynon hyfforddi ac ailhyfforddi ar gyfer y swyddi y mae arnom eu hangen yn awr ac yn y dyfodol?
English: Well, Llywydd, we will bring forward the Welsh Government's net-zero skills plan later this year. In doing that, we will be working closely with the Cardiff capital region and its regional skills partnership to make sure that we have as close a sense as possible of exactly the sort of skills that Vikki Howells refers to, and the need that exists for those skills in the Cynon Valley in particular. The Member makes an important point, Llywydd, about retraining people, and the Welsh Government's personal learning accounts programme has, I think, been a very significant success, because it allows people who are employed already to upskill, to reskill and to make sure that they are there for the jobs of the future. We will invest £54 million over three years now in that programme. An extra £10 million was allocated to the programme earlier this year, particularly to meet skill shortage areas. Four million pounds of that £10 million was directed to support training in green energy, hybrid and electric vehicles, and net-zero construction, exactly the sort of areas that Vikki Howells has drawn attention to this afternoon. And I know that she will be pleased that Coleg y Cymoedd has received £2.3 million for personal learning accounts in the last academic year to make sure that those people in the Cynon Valley looking to retrain for jobs of the future will have access to exactly the sorts of skills and education facilities that will allow them to do that.
Welsh: Wel, Llywydd, byddwn ni'n cyflwyno cynllun sgiliau sero net Llywodraeth Cymru yn ddiweddarach eleni. Wrth wneud hynny, byddwn yn gweithio'n agos gyda phrifddinas-ranbarth Caerdydd a'i phartneriaeth sgiliau rhanbarthol i sicrhau bod gennym ymdeimlad mor agos â phosibl o'r union fath o sgiliau y mae Vikki Howells yn cyfeirio atyn nhw, a'r angen sy'n bodoli am y sgiliau hynny yng Nghwm Cynon yn benodol. Mae'r Aelod yn gwneud pwynt pwysig, Llywydd, am ailhyfforddi pobl, ac mae rhaglen cyfrifon dysgu personol Llywodraeth Cymru, rwy'n credu, wedi bod yn llwyddiant sylweddol iawn, oherwydd mae'n caniatáu i bobl sy'n cael eu cyflogi eisoes uwchsgilio, i ailsgilio a sicrhau eu bod yno ar gyfer swyddi'r dyfodol. Byddwn yn buddsoddi £54 miliwn dros dair blynedd yn awr yn y rhaglen honno. Dyrannwyd £10 miliwn ychwanegol i'r rhaglen yn gynharach eleni, yn enwedig i ddiwallu anghenion meysydd lle mae prinder sgiliau. Cyfeiriwyd £4 miliwn o'r £10 miliwn hwnnw i gefnogi hyfforddiant mewn ynni gwyrdd, cerbydau hybrid a thrydan, ac adeiladu sero net, yr union fath o feysydd y mae Vikki Howells wedi tynnu sylw atyn nhw y prynhawn yma. A gwn y bydd yn falch bod Coleg y Cymoedd wedi cael £2.3 miliwn ar gyfer cyfrifon dysgu personol yn y flwyddyn academaidd ddiwethaf i sicrhau y bydd y bobl hynny yng Nghwm Cynon sy'n dymuno ailhyfforddi ar gyfer swyddi yn y dyfodol yn gallu manteisio ar yr union fathau o gyfleusterau sgiliau ac addysg a fydd yn caniatáu iddyn nhw wneud hynny.
English: First Minister, as you know, people who struggle to access employment can sometimes suffer from issues associated with low self-confidence, and repeatedly being turned down for jobs, without even knowing the reasons why in some cases, can be so detrimental to some people that they simply just give up trying, even though they're often more than qualified to do a wide range of jobs. One of the ways of overcoming low self-confidence in the workplace can be through the use of mentoring schemes, pairing those looking to access employment with people who work in relevant fields. Mentors can help people realise their full potential, and are in a better position to be able to evaluate why their mentees struggle with accessing work. With this in mind, First Minister, what initiatives are the Welsh Government taking to help encourage mentoring schemes in the Cynon Valley and elsewhere? Thank you.
Welsh: Prif Weinidog, fel y gwyddoch chi, gall pobl sy'n ei chael yn anodd cael gwaith weithiau ddioddef o broblemau sy'n gysylltiedig â hunanhyder isel, ac mae cael eu gwrthod dro ar ôl tro am swyddi, heb wybod hyd yn oed y rhesymau pam mewn rhai achosion, yn gallu bod mor niweidiol i rai pobl fel eu bod yn rhoi'r gorau i geisio, er eu bod yn aml yn fwy na chymwys i wneud ystod eang o swyddi. Un o'r ffyrdd o oresgyn hunanhyder isel yn y gweithle yw drwy ddefnyddio cynlluniau mentora, gan baru'r rhai sy'n dymuno cael gwaith gyda phobl sy'n gweithio mewn meysydd perthnasol. Gall mentoriaid helpu pobl i wireddu eu potensial llawn, ac maen nhw mewn gwell sefyllfa i allu gwerthuso pam mae eu mentoreion yn ei chael hi'n anodd cael gwaith. Diolch.
English: Llywydd, I thank the Member for that, and he'll be pleased to know that there are a range of specialist advisers and mentors operating within the Cynon Valley, exactly to do what Joel James has said, to help those people facing complex barriers to getting into work, to navigate their way from where they are today to the jobs that are there for them in the future. The careers service is operating out of Aberdare. As of September, it will be in Pontypridd as well, helping people who live in the lower Cynon valley to get the help that they need. The service is also currently working out of the Dare Valley Country Park. And that is, I think, a very good example of a response to exactly the issues that Joel James has mentioned, Llywydd. There are people who have the commitment, who have the skills sometimes, to get the job that they would need, but they lack the confidence. And particularly if they've had the sorts of experiences that the Member pointed to - applying for jobs and not getting them, not being given feedback on why that is the case - then you do need some extra help there, on the ground, to repair that lack of confidence and to give people new ideas and support along that journey, to make sure that, in an era of very close to full employment in Wales, where there are many employers looking for people to take up job chances that they are struggling to fill, we are able to bring those two things together.
Welsh: Llywydd, diolch i'r Aelod am hynny, a bydd yn falch o wybod bod amrywiaeth o gynghorwyr a mentoriaid arbenigol yn gweithredu yng Nghwm Cynon, i wneud yn union yr hyn y mae Joel James wedi'i ddweud, i helpu'r bobl hynny sy'n wynebu rhwystrau cymhleth rhag cael gwaith, i lywio eu ffordd o'r man lle maen nhw heddiw i'r swyddi sydd ar gael iddyn nhw yn y dyfodol. Mae'r gwasanaeth gyrfaoedd yn gweithredu o Aberdâr. O fis Medi ymlaen, bydd ym Mhontypridd hefyd, yn helpu pobl sy'n byw yng nghwm Cynon isaf i gael y cymorth sydd ei angen arnyn nhw. Mae'r gwasanaeth hefyd yn gweithio allan o Barc Gwledig Cwm Dâr ar hyn o bryd. Ac mae hynny, rwy'n credu, yn enghraifft dda iawn o ymateb i'r union faterion y mae Joel James wedi'u crybwyll, Llywydd. Mae yna bobl sydd â'r ymrwymiad, sydd â'r sgiliau weithiau, i gael y swydd y byddai ei hangen arnyn nhw, ond nid oes ganddyn nhw yr hyder. Ac yn enwedig os ydyn nhw wedi cael y mathau o brofiadau y cyfeiriodd yr Aelod atyn nhw - gwneud cais am swyddi a pheidio â'u cael, peidio â chael adborth ynghylch pam mae hynny'n wir - yna mae angen rhywfaint o gymorth ychwanegol arnoch, ar lawr gwlad, i drwsio'r diffyg hyder hwnnw ac i roi syniadau a chefnogaeth newydd i bobl ar hyd y daith honno, sicrhau, mewn cyfnod sy'n agos iawn at gyflogaeth lawn yng Nghymru, lle mae llawer o gyflogwyr yn chwilio am bobl i fanteisio ar gyfleoedd gwaith y maen nhw'n ei chael yn anodd eu llenwi, y gallwn ddod â'r ddau beth hynny at ei gilydd.